**АГЕНЦИЈА ЗА ЦИВИЛНО ВОЗДУХОПЛОВСТВО**

**ОБЈАВА број 1**

**за продажба на деловен простор во сопственост на Агенција за цивилно воздухопловство**

**по пат на електронско јавно наддавање**

**ПРЕДМЕТ НА ЕЛЕКТРОНСКОТО ЈАВНО НАДДАВАЊЕ**

Предмет на електронското јавно наддавање е продажба на деловен простор во сопственост на Агенција за цивилно воздухопловство, согласно Табеларен преглед во кој се дадени податоци за број на катастарска парцела и катастарска општина каде се наоѓа деловниот простор, број на имотен лист, површина на деловниот простор (м2), општина, адреса каде се наоѓа деловниот простор, кат, број и намена на зграда, вкупна почетна цена, банкарска гаранција за сериозност на понуда, рокот за поднесување на пријавите за учество на јавното наддавање и времето на започнување на јавното наддавање.

Врз основа на член 4 од Законот за продажба и давање под закуп на деловните згради и деловните простории на Република Македонија (Службен весник на Република Македонија бр. 13/13, 69/13, 27/14, 42/14, 178/14, 180/14, 51/15, 61/15, 129/15, 6/16 и 106/16), како и Одлуката на Владата на Република Северна Македонија бр.40-3852/1 од 11.05.2021 година, објавена во Службен весник на Република Северна Македонија бр.107/2021 од 14.05.2021 година, предмет на електронско наддавање е следниот деловен простор:

**I. СКОПЈЕ**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Редброј** | **Број на Катастарска Парцела Катастарска Општина и Имотен Лист** | **Општина, адреса,ниво,влез и број, намена** | **Површина (м2)** | **Вкупна почетна цена**  **во денари**  **(проценета пазарна вредност)** | **Банкарска гаранција за сериозност на понуда (25%)** | **Рок за поднесување на пријава за учество на јавното наддавање** | **Време на започнување на јавното наддавање** | **Забелешка**  **(Договор**  **за закуп)** |
| 1 | 2 | 3 | 4 | 5 | 6 | 7 | 8 | 9 |
| 1 | 843/1  Кисела Вода 2  48445 | Бул.Јане Сандански бр.109 А  број на зграда 1, намена на зграда гаража, влез 002, кат ПО2 | идеален дел 1019/1509 со површина од 1019,00 м2 | 33.280.467,00 | 8.320.117,00 | до 30.06.2021 | 05.07.2021 09:00 часот | / |

**ПРАВО НА УЧЕСТВО**

Право на учество на јавното наддавање имаат:

1.Физички лица: државјани на Република Северна Македонија, државјани на држави членки на Европската унија и на ОЕЦД, како и државјани на држави кои не се членки на Европската унија и на ОЕЦД, а под услови на реципроцитет можат да стекнат право на сопственост на деловен простор на територијата на Република Македонија.

2.Правни лица: домашно правно лице, правно лице во мешовита сопственост, правно лице основано од странско физичко и правно лице, регистрирани во Централен регистер на Република Северна Македонија, странски правни лица резиденти на држави членки на Европската унија и на ОЕЦД, како и странски правни лица резиденти на држави кои не се членки на Европската унија и на ОЕЦД, а кои под услови на реципроцитет можат да стекнат право на сопственост на деловен простор на територијата на Република Македонија.

**УСЛОВИ ЗА УЧЕСТВО НА ЕЛЕКТРОНСКОТО ЈАВНО НАДДАВАЊЕ**

Заинтересираните физички и правни лица поднесуваат пријава за учество на јавното наддавање по електронски пат, за деловниот објект во која е наведено за која парцела се однесува самата пријава и кои документи се составен дел на пријавата, комплетирана со следните докази:

1. Пријава од подносителот, во која се наведени податоци за подносителот на пријавата (име и презиме, односно назив; адреса; контакт телефон) –истата може да се преземе од веб страната: [www.caa.gov.mk](http://www.caa.gov.mk) и од веб страната: deloven-prostor.mk како прилог кон огласот;
2. Банкарската гаранција за сериозност на понудата за учество на јавното наддавање во износ од 8.320.117,00 (25% од проценета вредност) со рок на важност од најмалку 60 дена од денот на јавното наддавање (да се наведе реден број од табеларниот преглед и адреса каде се наоѓа деловниот објект);
3. За физичките лица уверение за државјанство, во оригинал или копија заверена на нотар, не постаро од 6 месеци;
4. За правните лица доказ за регистрација на правното лице издаден од соодветен регистар/Тековна состојба, во оригинал или копија заверена на нотар, не постара од 6 месеци;
5. e-mail адреса на подносителот на пријавата, преку која ќе се врши постапката на регистрирање за учество на електронското јавно наддавање, односно ќе му бидат испратени корисничко име и шифра за пристап на интернет страницата на која што ќе се одвива електронското јавно наддавање **(за подносителите на пријави кои ќе достават погрешна e-mail адреса, АД за стопанисување со деловен простор во државна сопственост - Скопје нема обврска да прима и врши корекции на истата)**;
6. Трошоците за обезбедување и доставување на потребните документи за пријавување и учество во постапката на електронското јавно наддавање се на товар на подносителот на пријавата.

**Пријавите кои не се комплетирани со овие докази нема да учествуваат на електронското јавно наддавање, за што подносителите на некомплетни пријави ќе бидат електронски известени.**

**РОКОВИ**

Пријавите за учество на јавното наддавање треба да се достават најдоцна 22 дена од денот на објавата односно најдоцна до 30.06.2021 година**, по електронски пат на интернет страната:** [**www.deloven–prostor.mk**](http://www.deloven–prostor.mk)**.**

**Банкарската гаранција (во оригинал) и Уверението за државјанство за физичко лице (во оригинал или копија заверена на нотар) или Доказот за регистрација на правното лице (во оригинал или копија заверена на нотар) треба да се достават и до архивата на Агенцијата за цивилно воздухопловство – Скопје, на ул.Даме Груев бр.1, во Скопје, најдоцна до последниот ден за поднесување на пријавата, 30.06.2021 година до 15:30 часот.**

Јавното наддавање ќе се оддржи по електронски пат на следната интернет страна: **www.deloven–prostor.mk.**

**Јавното наддавање ќе започне во терминот наведен во табеларниот преглед.**

**ПОСТАПКА**

1. По приемот на пријавата (потребната документација), Комисијата ја утврдува комплетноста на истата согласно условите во објавата, по што ги известува подносителите на пријавите по електронски пат.
2. На подносителите на пријавите кои се комплетни, Комисијата во рок од 3 дена од денот на доставување на пријавата им доставува корисничко име и шифра за учество на јавното наддавање, а на подносителите на пријавите кои не доставиле комплетна документација им доставува известување со образложение дека нема да учествуваат на јавното наддавање.
3. Подносителите на пријави кои доставиле комплетни пријави за учество на јавното наддавање согласно со објавата, на денот на спроведување на јавното наддавање се регистрираат на интернет страницата наведена во објавата со корисничко име и шифрата за учество на јавното наддавање, по што имаат право на учество на јавното наддавање.
4. Јавното наддавање ќе се одржи доколку учесниците ги исполнуваат условите дадени во објавата.
5. Јавното наддавање ќе се одржи и доколку по објавата се пријавил и само еден учесник кој ги исполнува условите дадени во објавата.
6. Јавното наддавање започнува со објавување на вкупната почетна цена на деловниот простор и се спроведува по пат на наддавање од страна на учесниците. Во првите пет минути од јавното наддавање учесниците можат да ја прифатат, односно зголемуваат цената на деловниот простор. Јавното наддавање се смета за завршено во моментот на истекот на времето определено во објавата, при што доколку во истекот на последните две минути од определеното време за траење на јавното наддавање од страна на учесниците е дадена понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема нова дадена понуда.
7. Јавното наддавање продолжува неограничено се додека во временски интервал од две минути има нова понуда. Доколку во првите пет минути од јавното наддавање не е прифатена понудата, односно не е дадена повисока, вкупната почетна цена на деловниот простор се намалува за 2% по што учесниците на јавното наддавање повторно ќе имаат можност да ја прифатат односно зголемуваат цената на деловниот простор.
8. Доколку во истекот на последните две минути од вторите пет минути од јавното наддавање од страна на учесниците е прифатена понудата, односно дадена е повисока понуда, крајниот рок за завршување на јавното наддавање се продолжува за уште две минути, а ќе заврши кога за период од следните две минути нема дадено нова понуда.
9. Доколку во времетраење од петте минути повторно нема понуда, вредноста на деловниот простор повторно се намалува за 2 % од вкупната почетна цена на деловниот простор. Намалувањето на вкупната почетна цена на деловниот простор во текот на наддавањето може да изнесува најмногу до 30% од утврдената пазарна вредност на деловниот простор, без разлика колку понудувачи се јавиле на јавното наддавање.
10. По завршувањето на јавното наддавање, електронскиот систем самиот генерира (изготвува) записник за спроведеното јавно наддавање кој се доставува до сите учесници на јавното наддавање, по електронски пат.
11. Учесниците на јавното наддавање имаат право на приговор само по однос на постапката на јавното наддавање, во рок од три дена од одржувањето на јавното наддавање до Комисијата, која одлучува по приговорот со Решение во рок од 5 дена од приемот на приговорот.
12. За најповолен понудувач се смета учесникот на јавното наддавање кој понудил последна највисока вкупна цена, која претставува највисока цена за продажба на деловниот простор.
13. Најповолниот понудувач е должен во рок од 15 дена од денот на приемот на писменото известување за избор да ги уплати средствата согласно постигнатата крајна цена од наддавањето и до Комисијата да достави доказ за извршената уплата. Доколку најповолниот понудувач не ги уплати средствата согласно постигнатата крајна цена од наддавањето во овој рок, нема да се пристапи кон склучување на договор, банкарската гаранција ќе биде активирана и на понудувачот ќе му се изрече забрана за учество во постапките за јавно наддавање за отуѓување или давање под закуп на деловни простории во период од една година од денот на изрекувањето на забраната.
14. Агенцијата во рок од 5 дена по извршената уплата на крајната цена од наддавањето треба да склучи Договор за продажба на деловниот простор со најповолниот понудувач. Пред склучување на договорот, најповолниот понудувач доколку е правно лице е должен да достави:

* изјава на економскиот оператор дека во последните 5 години не му била изречена правосилна пресуда за учество во злосторничка организација, корупција, измама или перење пари;
* потврда дека не е отворена постапка за стечај од надлежен орган;
* потврда дека не е отворена постапка за ликвидација од надлежен орган;
* потврда за платени даноци, придонеси и други јавни давачки од надлежен орган од земјата каде економскиот оператор е регистриран;
* потврда дека не е изречена прекршочна санкција забрана за вршење професија, дејност или должност;
* потврда дека не е изречена прекршочна санкција привремена забрана за вршење на одделна дејност
* потврда од Регистарот на казни дека не е впишана споредна казна привремена забрана за вршење на одделна дејност;
* -потврда од Регистарот на казни дека не е впишана споредна казна трајна забрана за вршење на одделна дејност;
* потврда од Регистарот на казни дека не е впишана споредна казна забрана за учество во постапки за јавен повик, доделување на договори за јавна набавка и договори за воспоставување јавно – приватно партнерство.

1. Данокот на додадена вредност и данокот на промет на недвижности се на товар на најповолниот понудувач.
2. Договорот за продажба на деловниот простор се солемнизира на Нотар на трошок на најповолниот понудувач.
3. Банкарската гаранција за сериозност на понудата за учество на јавното наддавање му се враќа на подносителот на пријавата во рок од 15 дена од денот на одржувањето на јавното наддавање, а банкарската гаранција на најповолниот понудувач му се враќа во рок од 15 дена од денот на уплатата на вкупната сума постигната на јавното наддавање.

Оваа објава ќе биде објавена и на WEB страната на Агенцијата, www.caa.gov.mk.

Контакт телефон: +389 2 3114 046

АГЕНЦИЈА ЗА ЦИВИЛНО ВОЗДУХОПЛОВСТВО